#  *Mandátový a imunitný výbor*

***Národnej rady Slovenskej republiky***

 12. schôdza výboru

 **21**

## **U z n e s e n i e**

**Mandátového a imunitného výboru Národnej rady Slovenskej republiky**

**z 8. februára 2017**

 k návrhu Mandátového a imunitného výboru Národnej rady Slovenskej republiky na udeleniu pokuty poslancovi Národnej rady Slovenskej republiky Milanovi Mazurekovi, za výroky pri výkone funkcie poslanca Národnej rady Slovenskej republiky prednesené na 10. schôdzi Národnej rady Slovenskej republiky (P/03/16/K).

Mandátový a imunitný výbor

Národnej rady Slovenskej republiky

**A. k o n š t a t u j e,**

 že poslanec Národnej rady Slovenskej republiky Milan Mazurek, v zmysle prijatého uznesenia Mandátového a imunitného výboru č. 19 zo 7. decembra 2016 a podľa § 139 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov sa za výroky pri výkone funkcie poslanca Národnej rady Slovenskej republiky prednesené na 10. schôdzi Národnej rady Slovenskej republiky neospravedlnil;

## **B. o d p o r ú č a**

 Národnej rade Slovenskej republiky podľa § 139 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov udeliť pokutu vo výške 1.000 € poslancovi Milanovi Mazurekovi;

## **C. p o v e r u j e**

##  predsedu výboru Richarda Rašiho ako spravodajcu informovať Národnú radu Slovenskej republiky o výsledku rokovania výboru, o prijatom uznesení a predložiť Národnej rade Slovenskej republiky návrh uznesenia Národnej rady Slovenskej republiky na udelenie pokuty vo výške 1.000 € poslancovi Milanovi Mazurekovi.

 Richard R a š i

 predseda výboru

Overovatelia výboru:

Viera Dubačová

Ľubomír Želiezka